เอากุสเทอ วิคโทรีอา แห่งชเลสวิช-ฮ็อลชไตน์

สมเด็จพระจักรพรรดินีวิลเฮ็ล์ม หรือ เอากุสเทอ วิคโทรีอาแห่งชเลสวิช-ฮ็อลชไตน์ (; 22 ตุลาคม ค.ศ. 1858 – 11 เมษายน ค.ศ. 1921) เป็นจักรพรรดินีเยอรมันและสมเด็จพระราชินีแห่งปรัสเซียพระองค์สุดท้าย โดยอภิเษกสมรสกับจักรพรรดิวิลเฮ็ล์มที่ 2 แห่งเยอรมนี

 พระราชประวัติ 
เอากุสเทอ วิคโทรีอา พระราชสมภพที่ปราสาทด็อลท์ซิช เป็นธิดาคนโตของฟรีดริชที่ 8 ดยุกแห่งแห่งชเลสวิช-ฮ็อลชไตน์ กับเจ้าหญิงอาเดิลไฮท์แห่งโฮเอินโลเออ-ลังเงินบวร์ค เมื่อบิดาได้ขึ้นเป็นดยุกแห่งชเลสวิช-ฮ็อลชไตน์ในปี 1869 ก็ได้อพยพครอบครัวทั้งหมดไปยังเขตชนบทพริมเคอเนา (Primkenau) (ปัจจุบันอยู่ในโปแลนด์)

ในวันที่ 27 กุมภาพันธ์ ค.ศ. 1881 เจ้าหญิงเอากุสเทอ วิคโทรีอา ได้เข้าอภิเษกสมรสกับเจ้าชายวิลเฮ็ล์มแห่งปรัสเซีย (ไคเซอร์วิลเฮ็ล์มที่ 2 ในอนาคต) ทำให้ท่านหญิงมียศเป็นเจ้าหญิงแห่งปรัสเซียตามสิทธิผ่านทางพระสวามี ซึ่งก่อนหน้านั้น เจ้าชายวิลเฮ็ล์มทรงคัดค้านการสมรสกับเจ้าหญิงอย่างยิ่ง เนื่องจากบิดาของเจ้าหญิงเป็นเพียงขุนนางกินบรรดาศักดิ์เท่านั้น ไม่มีแว่นแคว้นในปกครอง อย่างไรก็ตาม นายกรัฐมนตรีจักรวรรดิ อ็อทโท ฟ็อน บิสมาร์ค ยืนกรานที่จะให้ทั้งคู่อภิเษกสมรสกันด้วยเชื่อว่าจะทำให้ช่วยยุติข้อพิพาทระหว่างรัฐบาลปรัสเซียกับบิดาของเจ้าหญิงRadziwill, p. 30. ท้ายที่สุด เจ้าชายวิลเฮ็ล์มเลยจำยอมต้องทำตามบิสมาร์ค

เมื่อพระสวามีขึ้นครองราชย์เป็นจักรพรรดิเยอรมันในปี 1888 พระนางจึงมียศเป็นจักรพรรดินีเยอรมันและพระราชินีแห่งปรัสเซีย แต่เมื่อจักรวรรดิเยอรมันพ่ายแพ้ในสงครามโลกครั้งที่หนึ่งและบ้านเมืองเกิดกลียุค การสละราชบัลลังก์และลี้ภัยทางการเมืองของพระสวามี ประกอบกับการฆ่าตัวตายของเจ้าชายโยอาคิมพระราชโอรส ล้วนเป็นเหตุการณ์ที่เกินกว่าพระนางจะรับได้ สุขภาพของพระนางย่ำแย่ลงตามลำดับจนเสด็จสวรรคตในปี 1921 ด้วยพระชนม์ 62 ชันษา ที่ตำหนักโดร์น ในประเทศเนเธอร์แลนด์

 พระราชบุตร
261px|thumb|upright=0.9|จักรพรรดิวิลเฮ็ล์มที่ 2 และเอากุสเทอ วิคโทรีอา
เอากุสเทอ วิคโทรีอา มีพระราชโอรส-ธิดา กับจักรพรรดิวิลเฮ็ล์มที่ 2 ดังต่อไปนี้:
พระนามประสูติสิ้นพระชนม์คู่สมรสพระบุตร  มกุฎราชกุมารวิลเฮ็ล์ม  6 พฤษภาคม ค.ศ. 1882 20 กรกฎาคม ค.ศ. 1951 ดัชเชสเซซีลีเออแห่งเมคเลินบวร์ค-ชเวรีน เจ้าชายวิลเฮ็ล์ม (ค.ศ. 1906–1940)เจ้าชายลูอี แฟร์ดีนันท์ (ค.ศ. 1907–1994)เจ้าชายฮูแบร์ทุส (ค.ศ. 1909–1950)เจ้าชายฟรีดริช (ค.ศ. 1911–1966)เจ้าหญิงอเล็คซันดรีเนอ (ค.ศ. 1915–1980)เจ้าหญิงเซซีลีเออ (ค.ศ. 1917–1975) เจ้าชายไอเทิล ฟรีดริช 7 กรกฎาคม ค.ศ. 1883 8 ธันวาคม ค.ศ. 1942 ดัชเชสโซฟี ชาร์ล็อทเทอแห่งอ็อลเดินบวร์ค  เจ้าชายอาดัลแบร์ท 14 กรกฎาคม ค.ศ. 1884 22 กันยายน ค.ศ. 1948 เจ้าหญิงอาเดิลไฮท์แห่งซัคเซิน-ไมนิงเงิน เจ้าหญิงวิคโทรีอา มารีอานา (ค.ศ. 1915)เจ้าหญิงวิคโทรีอา มารีอานา (ค.ศ. 1917–1981)เจ้าชายวิลเฮ็ล์ม วิคทอร์ (ค.ศ. 1919–1989) เจ้าชายเอากุสท์ วิลเฮ็ล์ม 29 มกราคม ค.ศ. 1887 25 มีนาคม ค.ศ. 1949 เจ้าหญิงอเล็คซันดรา วิคโทรีอาแห่งชเลสวิช-ฮ็อลชไตน์-เซอเนอร์ปอร์-กลึคส์บวร์ค เจ้าชายอเล็คซันเดอร์ แฟร์ดีนันท์ (ค.ศ. 1912–1985) เจ้าชายอ็อสคาร์ 27 กรกฎาคม ค.ศ. 1888 27 มกราคม ค.ศ. 1958 เคาน์เตสอีนา มารี ฟ็อน บัสเซอวิทซ์ เจ้าชายอ็อสคาร์ (ค.ศ. 1915–1939)เจ้าชายเบอร์ชาร์ท (ค.ศ. 1917–1988)เจ้าหญิงแฮร์เซไลท์ (ค.ศ. 1918–1989)เข้าชายวิลเฮ็ล์ม-คาร์ล (ค.ศ. 1922–2007) เจ้าชายโยอาคิม 17 ธันวาคม ค.ศ. 1890 18 กรกฎาคม ค.ศ. 1920 เจ้าหญิงมารี-เอากุสเทอแห่งอันฮัลท์ เจ้าชายคาร์ล ฟรันทซ์ (ค.ศ. 1916–1975) เจ้าหญิงวิคโทรีอา ลูอีเซอ 13 กันยายน ค.ศ. 1892 11 ธันวาคม ค.ศ. 1980 แอ็นสท์ เอากุสท์ ดยุกแห่งเบราน์ชไวค์ เจ้าชายแอ็นสท์ เอากุสท์ (ค.ศ. 1914–1987)เจ้าชายเกออร์ค วิลเฮ็ล์ม (ค.ศ. 1915–2006)เจ้าหญิงฟรีเดอรีเคอ (ค.ศ. 1917–1981)เจ้าชายคริสทีอัน อ็อสคาร์ (ค.ศ. 1919–1981)เจ้าชายเว็ล์ฟ ไฮน์ริช (ค.ศ. 1923–1997)

 ฐานันดรและพระอิสริยยศ 
140px 22 ตุลาคม 1858 – 27 กุมภาพันธ์ 1881: ท่านหญิงเอากุสเทอ วิคโทรีอา แห่งชเลสวิช-ฮ็อลชไตน์-ซ็อนเดอร์บวร์ค-เอากุสเทินบวร์ค
27 กุมภาพันธ์ 1881 – 9 มีนาคม 1888: พระชายาในเจ้าชายวิลเฮ็ล์มแห่งปรัสเซีย
9 มีนาคม 1888 – 15 มิถุนายน 1888: มกุฎราชกุมารีแห่งจักรวรรดิเยอรมันและแห่งปรัสเซีย
15 มิถุนายน 1888 – 11 เมษายน 1921: จักรพรรดินีเยอรมัน สมเด็จพระราชินีแห่งปรัสเซีย อาร์มประจำพระองค์

อ้างอิง

หมวดหมู่:ไคเซอริน
หมวดหมู่:จักรพรรดินีเยอรมัน
หมวดหมู่:ราชินีแห่งปรัสเซีย
หมวดหมู่:เจ้าหญิงปรัสเซีย
หมวดหมู่:มกุฎราชกุมารีแห่งจักรวรรดิเยอรมัน
หมวดหมู่:มกุฎราชกุมารีแห่งปรัสเซีย
หมวดหมู่:จักรพรรดิวิลเฮ็ล์มที่ 2 แห่งเยอรมนี